
Žmonės dažnai klausia, kiek kainuoja Aplinkraštis. Jis duodamas NEMOKAMAI, nes 
už jį moka šv. Juozapas. Vis dėlto šv. Juozapas visuomet ieško žmonių, kurie 
įvairiausiais būdais padėtų jam plėsti Jėzaus karalystę: materialine pagalba, 
platindami religinę literatūrą, malda ar kitais gerais darbais. Kad šventasis Dievo 
Sūnaus Globėjas galėtų toliau tęsti savo didį darbą, reikia kiekvieno žmogaus 
atsiliepimo į jo kvietimą. 


„Juk jis palieps savo angelams, kad saugotų 
tave visur, kur tik eitumei.“! 


Rugsėjo mėnuo skirtas angelų garbinimui, o spalio 2 d. 
švenčiama Angelų Sargų šventė. Faktas, kad kiekvienas žmogus 
turi bent vieną angelą sargą, skatina mąstyti apie šią didelę 
dovaną. Mes per retai atsimename, jog šalia mūsų yra toks 
galingas draugas. Dažniausiai nežinome, kas jis yra, koks jis 
yra ir todėl su juo nebendraujame. 


Angelai yra tyros dvasios. Regimą pavidalą jie įgauna tik 
tada, kai pagal Dievo valią turi pasirodyti žmonėms ir žemėje 
atlikti kažkokią užduotį. Taip pvz., arkangelas Rapolas palydėjo 
Tobiją į svetimą šalį (Šv. Raštas, Tobito knyga), arkangelas 
Gabrielius pasirodė Zacharijui ir vėliau Švč. Mergelei Marijai 
(Luko Evangelija), angelas apsireiškė moterims prie Kristaus 
kapo. 

Angelai neturi kūno, todėl jų suvokimas yra visiškai 
teisingas ir daug gilesnis nei žmogaus, kuris yra priklausomas 
nuo juslių ir dažnai klysta, nes turi atlikti sudėtingus svarstymus 
bei padaryti išvadas. Angelai turi didelę jėgą, todėl Šv. Rašte 
dažnai vadinami „valdžiomis ir galybėmis“ (pvz., 1 Pt 3, 22). 


"Ps91, 11. 


Dėl šių priežasčių angelų prigimtis pranoksta žmogaus 
prigimtį. Jie jau pasiekė savo tikslą, nes jau dalyvauja 
amžinojoje laimėje danguje ir jos nebegali prarasti. 

Angeluose pasirodo Dievo šlovė, nes juose atsispindi Dievo 
tobulumas. Angelai šlovina Dievą ir Jam tarnauja. Dažnai 
Dievas panaudoja jų tarnystę savo darbams žemėje atlikti 
siųsdamas juos žmonėms į pagalbą. Tai sako ir jų vardas 
„angelus“, kurio reikšmė - „siųstasis“. 


Angelų skaičius yra neįsivaizduojamai didelis. Pranašas 
Danielis, aprašydamas Dievo sostą sako: „Tūkstančių 
tūkstančiai Jam tarnavo ir miriadų miriadai pas jį stovėjo“ 
(Dan 7, 10). Šventasis Raštas dažnai kalba apie dangišką 
kareiviją ir vadina Dievą „dangiškų kareivijų Viešpačiu “. 


Visi angelai yra skirtingi. Jie nėra lygūs. Tarp angelų yra 
hierarchija — devyni chorai. Nevienodą padėtį lemia skirtingos 
Dievo dovanos arba jiems skirtos užduotys. Yra tokių, kurie 
šlovina Dievą ir Jam tarnauja labiau nei kiti arba turi ypatingų 
savybių ir atlieka ypatingas užduotis. Serafimai pasižymi karšta 
meile Dievui, kerubinai — dideliu Dievo paslapčių pažinimu. 
Šv. arkangelas Mykolas vadovavo geriesiems angelams kovoje 
su piktosiomis dvasiomis, šv. arkangelas Gabrielius buvo 
pasiųstas pas Mariją pranešti apie įsikūnijimą, šv. Rapolas 
lydėjo Tobiją kelionėje ir t. t. 

Iš pradžių visi angelai turėjo pašvenčiajągmą malonę, bet 
kaip ir žmonėms jiems reikėjo nusipelnyti amžinąją laimę ir 
gauti ją kaip atlyginimą. Per šitą išbandymą nupuolė daug 
angelų. Jie atsisakė tarnauti Dievui, nes norėjo būti Jam lygūs. 
Jų vadovas buvo Liuciferis (vardo reikšmė — „šviesos nešė- 
jas“), kuris tikriausiai buvo vienas iš aukščiausių kerubinų. 


Piktosios dvasios buvo nublokštos į pragarą. Jos yra mūsų 
priešai. Daug šventųjų sakė, kad žmonės turi užimti piktųjų 
dvasių vietą danguje, todėl jos mums pavydi ir ieško būdų, kaip 

patraukti į nuodėmę arba pakenkti. Kadangi jos nieko negali 
padaryti Dievui, todėl jų neapykanta ir rūstybė nukreipta į 
Dievo kūrinius, kurie yra Dievo paveikslas. Didžiausias velnio 
troškimas yra sugriauti Dievo Bažnyčią, todėl jis kovoja ypač 
su Bažnyčios galva ir jos tarnais arba su tais, kuriems Dievas 
davė ypatingų malonių. 


Kas laikosi Dievo įsakymų ir nenori nusidėti, to sielai 
velnias tikrai negali pakenkti, nors jis gali veikti atmintį bei 
vaizduotę arba padaryti išorinę žalą. Jis negali priversti 
žmogaus nusidėti, kol žmogus savo noru nepasiduoda 
pagundai. Kovoje padeda malda, švęstas vanduo bei kitos 
Bažnyčios sakramentalijos, pvz., šv. Benedikto medalikėlis ir 
t. t. 


Mūsų angelas sargas yra vienas iš Dievui ištikimų angelų, 
nuolat regintis Dievo veidą. Jis yra neapsakomo grožio. 
Bažnyčios mokytojų nuomone kiekvienas žmogus, net ir 
kiekvienas miestas, tauta, šeima, parapija, vienuolynas ir t. t. 
turi savo angelą sargą, kurio savybės atitinka jo patikėtinių 
luomą bei uždavinį. Dievas vienam žmogui gali skirti ir daugiau 
angelų. Manoma, kad kunigas per savo įšventinimą gauna dar 
vieną angelą. Žmogui mirus, jo angelas netaps kito žmogaus 
angelu. 


Įsivaizduokime, ką tai reiškia. Yra bent vienas angelas, 
kuriam tik aš esu ypatingas uždavinys. Kokią pagarbą ir meilę 
turėčiau rodyti šitam angelui! Ir su kokia meile jis rūpinasi 
manimi! 

Angelai sargai padeda įvairiausiais būdais. 

Jie suteikia gerų minčių ir kreipia mūsų valią į gėrį. 
Mintys, kurios trukdo ir neduoda ramybės gerame kelyje, negali 
būti siųstos gerojo angelo. 


Jie nuneša mūsų maldas bei gerus darbus pas Dievą ir 

savo užtarimu padidina jų vertę. 
Jie apsaugo gresiant pavojui. 
Kartais jie mums parodo Dievo valią. 


Kad angelai galėtų geriau apsaugoti, mes turime siekti 
tapti panašūs į juos savo šventu gyvenimu. Patirtis rodo, kad 
nekalti vaikai turi ypatingą apsaugą. Bet nuodėmė sukliudo 
angelams mums padėti. 


Yra labai daug malonių, kurias gauname tik tada, jei 
prašome. Bendraujant su angelais taip pat reikia laikytis šios 
taisyklės. Kiekvieną dieną turime prašyti savo angelą sargą, 
kad jis mus apsaugotų ir padėtų artėti prie Dievo. Svarbu 
laikytis savo angelo nurodymų, kuriuos jis dažnai duoda per 
mūsų sąžinę. 

Kai laukia sudėtingi pokalbiai arba bendras darbas su 
kolegomis, neužmirškime melstis ir tų žmonių angelams. 
Naudinga melstis ir savo gydytojo bei nuodėmklausio angelui 
sargui. Tėvai, mokytojai, darbdaviai ir kt. turi dažnai atsiminti 
savo vaikų ir patikėtinių angelus bei melstis jiems. Angelai 
padeda ten, kur mūsų apsauga žmonių nebegali pasiekti. 


Taip pat mes turime jiems dėkoti už pagalbą. Dažnai 
kalbėkimės su angelu, kuris yra šalia mūsų ir kuriam mes 
esame ypatingai paskirti, kad galėtume ir amžinybėje būti su 
juo. 


Jūsų Kristuje 


kun. Josef Persie 


Spalis - Rožančiaus mėnuo 
Iš popiežiaus Leono XIII enciklikos „Octobri mense“! 


(...) Kai kuriems iš Švenčiausiosios Mergelės Marijos garbinimo 
apeigų ir būdų reikia teikti pirmenybę, nes Mes žinome, jog jie yra 
galingiausi ir maloniausi Mūsų Motinai; dėl to Mes ypač nurodome 
bei rekomenduojame Rožančių. Kasdienėje kalboje šis maldos būdas 
vadinamas vainiku, primenančiu didžias paslaptis Jėzaus ir Marijos, 
kurie yra kartu džiaugsmuose, skausmuose bei garbėje. Nuoseklus 
šių didingų paslapčių apmąstymas tikinčiųjų sielose sustiprina 
tikėjimą, apsaugo nuo nežinojimo arba klaidų maro ir pakelia į sielos 
dorybę bei ją palaiko. Taip besimeldžiančiojo siela ir atmintis, 
apšviestos tikėjimo, su saldžiausiu atsidavimu yra traukiamos prie šių 
paslapčių ir į jas panardinamos; jas nustebina žmonijos atpirkimo 
darbas, kuris buvo pasiektas tokia kaina bei tokiais didžiais įvykiais. 
Šių dieviškosios meilės įrodymų akivaizdoje siela prisipildo 
dėkingumo bei meilės; padidėja jos viltis ir joje išauga troškimas tų 
dalykų, kuriuos Kristus paruošė tiems, kurie susijungė su Juo, 
sekdami Jo pavyzdžiu ir dalyvaudami Jo kentėjimuose. Malda 
sudaryta iš žodžių, išeinančių iš paties Dievo, arkangelo Gabrieliaus 
ir Bažnyčios; ji yra pilna gyriaus bei aukštų troškimų ir yra 
atnaujinama bei tęsiama kartą nustatyta ir įvairialypė tvarka; jos 
vaisiai yra vis nauji ir saldūs. 

Be to, mes turime tikėti, kad pati dangiškoji Karalienė suteikė 
ypatingą veiksmingumą šiam maldavimo būdui, nes jai įsakius bei 
patarus, šis pamaldumas kaip galingiausias ginklas nuo tikėjimo 
priešų buvo pradėtas ir išplatintas užsienyje per šventą patriarchą 
Dominyką epochoje, kuri, panašiai kaip mūsų, buvo priešiškiausia 
katalikiškajam vardui. Daugelyje vietovių ir slaptai, ir atvirai išplito 
albigiečių sekta, ir bjauriausi manichėjų palikuonys, kurių mirtinas 
klaidas ji daugino, buvo priežastis, sukėlusi karčiausią neapykantą 


! Serija Bažnyčios Mokymas, V kn. Švenčiausioji Mergelė Marija išganymo darbe, 
VšĮ „Laetitia“ 2012. 

Bažnyčiai bei tulžingą jos persekiojimą. Kai atrodė, kad nebėra 
žmogiško apgynimo nuo tos begėdiškos ir pražūtingiausios sektos, 
laiku į pagalbą iš aukštybių atėjo Marijos įrankis — Rožančius. Taigi 
galingosios Mergelės, šlovingosios visų erezijų nugalėtojos malone 
piktosios jėgos buvo sunaikintos ir išsklaidytos, ir tikėjimas plito 
nepažeistas bei spindintis labiau negu anksčiau. Panašūs atvejai yra 
plačiai aprašyti, ir tiek senovės, tiek šiuolaikinė istorija pateikia 
puikių įrodymų, kaip tautos buvo išgelbėtos nuo pavojų ir iš to gavo 
palaiminimą. 

Yra dar vienas svarbus argumentas už šį pamaldumą. Jis buvo 
skatinamas nuo pat įvedimo akimirkos, ir visi visuomenės sluoksniai 
pradėjo jį kuo dažniau praktikuoti. Tiesą sakant, krikščioniškasis 
pamaldumas daugeliu titulų ir įvairiomis formomis garbina Dievo 
Motiną, kuri viena, būdama pats žaviausias tvarinys, spindi 
nenusakoma šlove. Bet šis Rožančiaus vardas, šis maldos būdas, 
kuriame yra tarsi galutinis meilės garantas ir kuris teikia mūsų Poniai 
aukščiausią garbę, visada buvo labai puoselėjamas bei plačiai 
naudojamas privačiai ir viešai, namuose ir šeimose, įsteigtose 
asociacijose, jai skirtuose altoriuose ir iškilmingose procesijose; nes 
atrodo, kad nebuvo geresnių priemonių atlikti šventoms iškilmėms ar 
gauti apsaugai bei malonėms. 


Mes taip pat negalime nutylėti ypatingos Dievo apvaizdos, 
pasireiškusios šiame pamaldume. Laikui bėgant atrodė, kad kai kurių 
tautų religinis užsidegimas mažėja ir netgi šis pamaldus maldos 
būdas jau nebenaudojamas; bet maldingumas bei atsidavimas vėl 
suklestėjo ir atgijo nuostabiausiu būdu, kai dėl sunkios valstybės 
padėties ar dėl neatidėliotinos visuomenės reikmės visuotiniu 
išsigelbėjimu labiau nei kitas pagalbos būdas tapo Rožančius, kuris 
vėl buvo atstatytas ir jo garbinimas grąžintas. Bet nereikia ieškoti 
šios galios pavyzdžių praeityje. Mes dabar turime akivaizdų jos 
pavyzdį. Šiais laikai, tokiais skaudžiais (kaip jau anksčiau sakėme) 
Bažnyčiai ir skaudžiausiais Mums, kuriuos dieviškoji valia pastatė 
prie vairo, Mums duota su susižavėjimu pastebėti didelį užsidegimą 
bei karštumą, kuriuo Marijos Rožančius yra gerbiamas bei kalbamas 
kiekvienoje vietoje ir kiekvienos katalikiškos tautos. Ir ši aplinkybė, 

kurią reikia sieti su Dievo veikimu bei vadovavimu žmonėms, o ne 
su atskirų asmenų išmintimi bei pastangomis, stiprina ir guodžia 
Mūsų širdį, pripildydama Mus didelio tikėjimo galutiniu ir šlovingu 
Bažnyčios triumfu, globojant Marijai. (...) 

Ir dabar, Garbingieji Broliai, jūsų puikus bei išaukštintas 
pamaldumas Švenčiausiajai Dievo Motinai ir gailestinga meilė bei 
rūpinimasis krikščioniška avide yra pilnas gausaus pažado: Mūsų 
širdis trokšta šių nuostabių vaisių, kurių daug kartų davė katalikų 
pamaldumas Marijai; Mes iš anksto su giliu džiaugsmu jais 
mėgaujamės. Tegul tikintieji, jūsų raginami ir kreipiami, ypač šį 
mėnesį renkasi prie didingų šios prakilnios Karalienės bei 
maloniausios Motinos altorių, tegul kaip ištikimi vaikai pina ir 
aukoja jai mistinę tokio malonaus Rožančiaus girliandą. 


Visos privilegijos ir indulgencijos, kurias Mes čia anksčiau 
pripažinome, yra patvirtintos!. 


Koks dėkingas ir didingas reginys matant, kaip miestuose, 
miesteliuose ir kaimuose, sausumoje ir jūroje — visur, kur įsiskverbė 
katalikų tikėjimas, šimtai tūkstančių pamaldžių žmonių sujungia 
garbinimą bei maldas ir vienu balsu bei viena širdimi kiekvieną 
akimirką sveikina Mariją, šaukiasi Marijos, tikisi visko per Mariją. 
Tegul per ją visi tikintieji stengiasi išmelsti jos dieviškąjį Sūnų, kad 
tautos, pasinėrusios į klaidas, grįžtų prie krikščioniškojo mokymo bei 
įsakymų, kurie yra visuomenės saugumo pagrindas ir taikos bei 
tikrosios laimės šaltinis. Per ją jie gali atkakliai stengtis gauti 
labiausiai trokštamą iš visų palaiminimų, kad mūsų Motina Bažnyčia 
atgautų laisvę ir galimybę ramiai naudotis savo teisėmis, kurios 
neturi kito tikslo, tik rūpestingai vadovauti brangiausiems žmonių 
interesams, kuriuos tenkinant asmenys ir tautos niekada nenukentėjo, 
bet visais laikais gavo daug brangių malonių. 


! Plg. Enciklika Supremi Apostolatus officio, 1893 m. rugsėjo 1 d.; enciklika 
Supreriore anno, 1884 m. rugpjūčio 30 d.; Šventosios Apeigų kongregacijos 
dekretas Inter plurimos, 1885 m. rugpjūčio 20 d.; enciklika Ouamguam pluries, 
1889 m. rugpjūčio 15 d. . 


Ir jums, Garbingieji Broliai, Mes meldžiame, kad visagalis 
Dievas, Švenčiausiajai Rožančiaus Karalienei užtariant, suteiktų 
dangiškųjų dovanų ir didesnės stiprybės bei pagalbos atlikti ganytojo 
pareigoms. Kaip garantą Mes su meile teikiame jums, jūsų 
dvasininkams ir liaudžiai apaštalinį palaiminimą. 

Duota Romoje, prie šv.Petro, 1891 m. rugsėjo 22 dieną, 
keturioliktaisiais Mūsų pontifikato metais. 


Tėvo laiškas" 


Sūnus išgyvena krizę. Susirūpinęs tėvas siunčia raginančius, bet 
kartu ir supratingus žodžius. Laiškas rašytas XX amžiaus pradžioje. 
Eilutės panašios į tas, kurias milijonai tėvų rašė savo sūnums. Bet 
laikmečio dokumentu Rheydto verslininko Frico Gebelso (Fritz 
Goebbels) laiškas tapo dėl jo gavėjo Jozefo Gebelso (Joseph 
Goebbels), būsimojo Reicho — Hitlerio Vokietijos — propagandos 
ministro. 


Mielasis Jozefai! 


Tikiuosi, kad mano užvakarykštis laiškas jau Tavo rankose. 
Dabar norėčiau trumpai sugrįžti prie mielų eilučių, Tavo rašytų 
praėjusio mėnesio 31 dieną. Iš jų sužinojau daug to, kas mane labai 
nudžiugino, nors kai kas palietė skausmingai. Tikiu, kad abipusė gera 
valia padės greitai vėl atstatyti ankstesnius patiklius santykius. 
Žinoma, pagrindinė to sąlyga, kad Tu visuomet atvirai ir teisingai 
bendrautum su savo tėvu. 


Aš visuomet buvau įsitikinęs, kad studijuodamas niekada 
nestokojai stropumo bei ištvermės, ir kad sėkmės Tau pavydėjo kiti 
studentai. Ypač mane džiugina, kad laikaisi aukštos moralės, ir Tavo 


! Versta iš Altėttinger Liebfrauenbote, 2002 m. birželio 2 d. 

žodžiai apie tai malonūs tėvo širdžiai. Kai toliau rašai: „Jeigu aš 
prarasiu savo tikėjimą“, tada galvoju, kad galėčiau tikėtis, jog Tu jo 
dar nepraradai ir kad turi tik abejonių, kurios Tave kankina. Kad 
nusiramintum, galiu pasakyti, jog kiekvieną žmogų, ypač jaunuose 
metuose, kankina tokios abejonės, ir kad tie, kurie labiausiai kenčia 
dėl jų, tikrai nėra blogiausi krikščionys. Ir tame dalyke tik per kovą 
pasiekiama pergalė. 


Yra didelė klaida, kad Tu dėl jų susilaikai nuo sakramentų, nes 
koks suaugęs žmogus galėtų teigti, kad visuomet eina prie Viešpaties 
stalo vaikiška, tyra širdimi, kaip jis tai darė per pirmąją šventąją 
Komuniją? 

Dabar turiu Tau užduoti keletą klausimų. Nes jeigu norėtum, 
kad mūsų santykiai atgautų ankstesnį pasitikėjimą, tada tikrai 
turėtum atsakyti į juos: 

1. Ar Tu ketini rašyti knygas, nesuderinamas su katalikų 
religija? 

2. Ar Tu nori priimti profesiją, netinkamą jokiam katalikui? 


Jeigu visa tai nėra Tavo atvejis ir Tavo abejonės yra kitokios 
rūšies, tada aš patariu tik tokį dalyką: 


Pasimelsk, ir aš taip pat pasimelsiu, ir mūsų Viešpats Dievas 
padės, kad viskas gerai klotųsi. Bet jeigu Tu vis tiek galvoji 
atsisakyti savo tikėjimo, tada aš norėčiau Tave sugrąžinti į 1915 
metus, kai iš ryto atsiklaupei šalia manęs prie mūsų, deja, taip anksti 
mirusios Elizabetos mirties patalo, ir su manimi meldeisi Tėve mūsų 
už šito angelo sielą. Kokia tai buvo paguoda mūsų skausme — tik 
todėl, kad mieloji mirusioji buvo aprūpinta Bažnyčios paguodomis ir 
kad mes galėjome melstis kartu. Ir ateis valanda, kai Tu būsi 
pašauktas prie savo ligonio tėvo, savo motinos lovos. Ar tada norėsi 
atsisveikinti su savo tėvais kaip netikintis? Ir kai Tavo broliai ir 
seserys klūpės prie tėvų karsto, ar Tu norėsi tada stovėti nuošaly? Ne, 
mano sūnau, Tu taip nepasielgsi! Kad ir kokia sumaištis būtų Tavo 
viduje, jeigu net būtų blogiau, nei aš galvoju, drąsos, ir Tu atgausi 
ramybę. Ir jeigu vis tiek nemanai surasiantis ramybę, tada sugrįžk 
namo; pinigų Tu turėsi... 

„Savo laiške Tu rašai: „Pasakyk, kad Tu mane prakeikei kaip 
sūnų palaidūną, kuris paliko savo tėvus ir pasiklydo!“ Ir toliau: 
„Jeigu Tu galvoji, kad nebegalėčiau būti Tavo sūnus...“ Nepadarysiu 
to kaip katalikas tėvas. Aš meldžiuosi už Tave, kaip ir anksčiau 
dažnai už Tave meldžiausi. Dabar jau baigsiu. Tau nereikia skubėti 
atsakyti. Tik palaikyk raštišką ryšį su namais. Kadangi kalbama, kad 
paketo paštas jau nebeblokuojamas, po kelių dienų atsiųsiu Tau 
maisto paketą. Su nuoširdžiais linkėjimais taip pat nuo mamos, brolių 
ir seserų. Aš pasilieku kaip visuomet 


Tave mylintis Tėvas 


Maldos būtinumas išganymui 
Tėvas Emanuelis (1826-1903) 


Kai atidžiai pasveriame sielų būklę, mus pribloškia jų silpnu- 
mas, jau nekalbant apie jų maldų silpnumą. Meldžiamasi mažai, 
meldžiamasi blogai arba visiškai nesimeldžiama. 

Daugelis nesimeldžia, tai yra akivaizdu. Daugelis krikščionių 
meldžiasi blogai, kadangi jie tai daro arba be tikėjimo, arba be proto, 
arba be troškimo ką nors gauti iš Dievo. 

Netgi tie, kurie medžiasi, meldžiasi visai mažai. 

Maldų visuma mums atrodo toli, visiškai toli iki atitikimo vargų 
visumai; tik tai galėtų paaiškinti, kodėl mes be perstojo matome 
silpstantį gėrį ir augantį blogį. 


Kadaise krikščionys melsdavosi daugiau ir geriau. 
1. Bažnyčios būdavo maldos namai, o sekmadieniai — maldos 
dienos. Šiandien mes matome beveik tuščias bažnyčias ir 
išniekintus šventadienius. 
Blogis yra didelis: ar būtų įmanoma atrasti jo priežastį? 
Problema sunki, ir vis dėlto pamėginsime paieškoti jos 
sprendimo. 
12 


Artėjant XV amžiaus pabaigai, Bažnyčioje pasirodė 

2 nemažai naujovių ir netgi naujų doktrinų, kurios joje iki šiol 

tebėra ir kuriose, atrodo, ir slypi šaknys šiandien 
susiklosčiusios situacijos, dėl kurios apgailestaujame. 

Anksčiau visi krikščionys meldė Dievą, prašydami Jį malonių: 
malonės Jį pažinti, Jam tarnauti, Jį mylėti; tikėjimo, vilties ir meilės 
malonės; malonės laikytis Jo dieviškųjų įsakymų, ištvermingumo 
geriems darbams malonės, atsivertimo nusidėjėliams malonės; 
malonės ištverti iki galo. Bažnyčia visuomet meldžiasi šiomis 
intencijomis ir tomis pačiomis maldomis. Tačiau anuomet 
krikščionys suprato savo motinos Bažnyčios maldų prasmę, šiandien 
jie to nebesupranta, tačiau supranta modernias, didingas, lengvas 
doktrinas: tokias didingas ir tokias lengvas, kad joms esant nebėra 
reikalo melstis. Kaip sakoma, belieka tik panorėti. 

Kai anksčiau kartu su šventuoju Pauliumi buvo tikima, kad 
tikėjimas nėra duotas visiems, non enim omnium est fides (2 Tes 
3,2), buvo suvokiama tikėjimo vertė, buvo meldžiamasi Dievui 
dėkojant už suteiktą tikėjimą, buvo meldžiamasi Jį prašant suteikti 
tikėjimą tiems, kas jo neturi. 

Kai šventasis Augustinas mokė, „kad malonė nėra suteikta 
visiems, o kai yra suteikta, ji yra suteikta ne už mūsų nuopelnus, bet 
grynu gailestingumu, o kai ji nėra suteikta, taip yra dėl teisingo 
Dievo sprendimo“!, krikščionys, besiklausantys šios doktrinos, 
išmoko melstis, nusižeminti ir pripažinti Dievo dovanas. 

Šiandien girdime kitokias kalbas: sakoma, kad Dievas duoda 
savo malonę visiems, o tiems, kurie nori ją pasiimti, tereikia 
panorėti. Nesunku padaryti išvadas apie šių naujųjų pažiūrų 
pasekmes: kadangi Dievas dalija taip gausiai, nebesivarginama 
prašyti. 


! Scimus gratiam Dei nec parvulis nec majoribus secundum merita nostra dari. 
Scimus non omnibus hominibus dari; et guibus datur, non solum secundum merita 
operum non dari, sed nec secundum merita voluntatis eorum guibus datur, guod 
maxime apparet in parvulis. Scimus eis guibus datur, misericordia Dei gratuita 
dari. Scimus eis guibus non datur, justo judicio Dei non dari (S. Augustinus, Epist. 
ad Vitalem, 105). £5 

Yra vienas klausimas, vienas nepaprastos svarbos 
3. klausimas, kuriame naujosios pažiūros neabejotinai nusviedė 
daugelį sielų į klaidą: kalbame apie norėjimui būtiną malonę. 

Šiandien įsivaizduojame, kad Dievui šitaip gausiai visiems 
žmonėms dalijant savo malonę, nebėra reikalo Jį prašyti norėti gera. 
Gerą valią kiekvienas suteikia pats sau: kiekvienas, jeigu tik jam tai 
patinka ir kai jam tai patinka, priima Dievo visiems dalijamą malonę, 
tokiu būdu ją priskirdamas sau, ir žygiuoja pats save pavertęs geros 
valios žmogumi. 

Tuomet nebėra būtina melstis; užtenka, kad žmogiškoji valia 
išsijudintų. 

Mūsų tėvai mąstė ne taip. Jie prašė Dievą geros valios malonės. 

Bažnyčios maldos yra to liudininkės ir teisios liudininkės. Štai 
kelios iš tų, kurias galėtume pacituoti: 

O Dieve, kuris suvienijai tautų įvairovę po savo Vardo 
išpažinimu: leisk mums ir norėti, ir galėti to, ką Tu įsakai!... O 
Dieve, leisk savo tautai mylėti tai, ką Tu įsakai ir trokšti to, ką Tu 
pažadėjai“. 

O Dieve, jėga tų, kurie viliasi Tavimi, palankiai išklausyk mūsų 
maldavimus, o kadangi be Tavęs žmogiškas silpnumas nieko negali, 
suteik mums savo malonės pagalbą tam, kad paklusdami Tavo 
įsakymams, mes Tau patiktume ir valia, ir veiksmais? 

Reikėtų pacituoti visas Bažnyčios maldas, kadangi visos jos 
prašo Dievą ir žaibiško proto, ir stiprinančios valios malonių. 


Paskutinėje iš ką tik pateiktų maldų Bažnyčia prašo 
Dievą, kad mes jam patiktume ir valia, ir veiksmu. Tokiu 


būdu Bažnyčia mus moko prašyti Dievą ne tik pažinimo, 
galėjimo bei norėjimo malonių, bet ir ypatingos malonės atlikti 
veiksmą, mielą Dievui. 


! Didžiojo šeštadienio malda pagal pranašą X. 
* IV sekmadienio po Velykų malda. 


3 I sekmadienio po Sekminių malda. 

Kiek daug krikščionių toli gražu taip nemano ir įsivaizduoja, 
kad gėrio darymas priklauso tik nuo jų, o padarę ką nors Dievui, 
ploja patys sau už atliktą mažmožį, tarsi gėris būtų jų darbas sau, ir 
tarsi jie galėtų už jį šlovinti save ne tik savo pačių akivaizdoje, bet ir 
prieš patį Dievą. 


Iš to, kad Dievas nereikalauja neįmanomo, nėra jokio 
2 pagrindo daryti išvadą, kad malda nėra būtina. 

Tridento Susirinkimas sako: „Dievas nereikalauja 
neįmanomų dalykų, tačiau reikalaudamas jis jus įspėja daryti tai, ką 
galite ir prašyti to, ko jūs negalite, ir galiausiai Jis padeda tiek, kad 
jūs galėtumėte.“! 

Taigi, Susirinkimas mano, kad ne visuomet galima turėti 
pakankamos paramos, ir tas, kuriam trūksta šios paramos, žino, kieno 
prašyti to, ko jam trūksta. Iš šios doktrinos išplaukia, kad malda yra 
būtina siekiant įvykdyti Dievo įsakymus. 

„Tačiau, — sako vienas mokytas autorius, — jeigu kai kurie prašo, 
nes negali, kiek dar mažiau gali tie, kurie neprašo, ir tie, kurie nenori 
prašyti, arba tie, kurie nepažįsta To, kurį reikia prašyti.“ 

Tą pačią mintį kaip ir Tridento Susirinkimas išreiškė ir šventasis 
Augustinas: „„Pelagijonai mano daug išmaną, kai jie mums sako, kad 
Dievas nereikalauja to, ką Jis žino žmogui esant neįmanomą. Kas gi 
to nežino? Bet Jis mums įsako tam tikrus mums neįmanomus dalykus 
tam, kad mes sužinotume, ko turime Jį prašyti“. 

Taigi, įsakymai mums yra duoti tam, kad ieškotume paramos 
To, kuris mums įsako. Iš čia kyla būtinybė melstis, tokia didelė 
būtinybė, kad be maldos krikščioniui neįmanoma pasipriešinti 
pagundoms, paklusti įsakymams ir pasiekti savo išganymą. 


! Sess.6, cap. 11. 

Si autem petentes guidam nondum possunt, guanto minus possunt non petentes, 
imo nec petere volentes, nec eum a guo petatur agnoscentes. (Estius.) 
3 Magnum aliguid Pelagiani se scire putant guando dicunt: non juberet Deus guod 
sciret ab homine non posse fieri. Ouis hoc nesciat? Sed ideo jubet aligua guae non 


possumus, ut noverimus guid ab illo petere debeamus (De gratia et libero arbitrio, 
100, 16). 

„Yra aišku, — dar sako šventasis Augustinas, — kad "mes 
laikysimės įsakymų, jeigu norėsime, tačiau kadangi Viešpats 
paruošia valią, reikia Jį prašyti, kad norėtume tiek, kiek reikia, kad 
norėdami įvykdytume tai, kas yra įsakyta.“! 

O tai mums rodo maldos būtinumą išganymui. 


Haris Poteris —- ragūnių mokinys 
Inge Thūrkauf 


Anglų vaikų rašytojos Dž. Rouling (K. J. Rowling) knygos 
keliauja po pasaulį. Septyni tomai, kuriuose aprašomi Hario Poterio 
ir jo draugų Rono bei Hermionės išgyvenimai ir nuotykiai, visame 
pasaulyje yra bestseleriai. Filmai apie juos sumuša visas rekordus. 
Jaunuolius ir, deja, suaugusiuosius apima susižavėjimo svaigulys dėl 
kažko, kas pranoksta viską, kas iki šiol magijos, burtininkystės, 
okultizmo ir siaubo srityje egzistavo literatūrinėje pasaulio 
prekyboje: Haris Poteris - XX amžiaus ragžnių mokinys. 


Pasakojimai skaitomi kaip kriminalai. Bet jie anaiptol nėra 
įdomiai aprašyta kova tarp gėrio ir blogio, kaip teigia Poterio 
gerbėjai. Atvirkščiai, juose beveik atvirai propaguojamas okultizmas. 
Šių knygų veikėjai užsiima magija bei okultinėmis praktikomis, 
nebaudžiamai meluoja, keikiasi, neturi gailestingumo ir yra 
įsipainioję į smurto scenas. Su Hariu Poteriu skaitytojas įžengia į 
pasaulį, kurį valdo blogis su krauju susitepusiomis dvasiomis, 
piktybiškais mokytojais ir siaubą keliančiais prakeikimais. 


! Certum est nos mandare servare si volumus: sed guia praeparatur voluntas a 
Domino, ab illo petendum est ut tantum velimus guantum sufficit ut volendo 
faciamus (ten pat). 

Prie tikėjimo į Jėzų Kristų ir jo Evangelijos silpnėjimo prisidėjo 
pasaulis, pilnas įvairių burtininkystės, satanizmo, kerėjimo bei 
magijos formų. 

Interviu vienam Londono Times reporteriui autorė Dž. Rouling, 
kuri dėl milžiniškos knygų sėkmės tapo milijoniere ir gavo literatūros 
garbės daktaro vardą, sakė: „Šios knygos vaikams padeda suprasti, 
kad tas silpnas, idiotiškas Dievo Sūnus yra gyvas juokas, kuris bus 
pažemintas, kai ateis ugnies lietus...“ Panašūs yra ir skaitytojų 
komentarai. Vienas dešimtmetis berniukas teigia: „Knygos apie Harį 
Poterį yra cool, kadangi jos mane pamoko visko apie magiją. Jos 
rodo, kaip, naudojant magiją, galima kontroliuoti žmones. Aš noriu 
išmokti šitą Cruciatus burtažodį, kad priversčiau kentėti savo 
mokytoją, kuris man parašė blogą pažymį.“ Kitas vaikas sako: 
„Ankščiau tikėjau, ko jie mus mokė sekmadieninėje mokykloje. Bet 
knygos apie Harį Poterį man parodė, kad magija yra kažkas, ko aš 
dabar galiu išmokti ir ką galiu naudoti, ir kad Biblija yra tik 
nuobodus melas.“ Vienas satanistų bažnyčios kunigas džiaugėsi: 
„Haris mums yra tikra dangaus dovana.“ Bet ar nėra atvirkščiai? 


Ypač skaitomas amerikiečių rašytojas Stivenas Kingas 
prisipažino esąs patenkintas, kad populiarūs romanai apie Poterį 
paruošia skaitytoją jo paties į demoniškumą pereinantiems siaubo 
romanams. Kai jie bus vyresni, skaitys juos. 


Dirvą tam paruošė per pastaruosius du dešimtmečius išplitę 
fantastiniai romanai, plastmasiniai monstrai, kuriuose persipynęs 
fantazijos, smurto ir siaubo mišinys okultizmu atbukino visą vaikų 
bei suaugusiųjų kartą. Dvasių pažinimas — ir tai nėra perdėjimas — dėl 
šių knygų pasiekė naują žemiausią tašką. 

Daugybė recenzijų Harį pristato kaip tobulą didvyrį: draugiškas, 
tvirtas, teisingas, ištikimas, nesavanaudis ir t. t. Tai gali tikti keletui 
epizodų, bet yra daugybė atvejų, kai jis elgiasi priešingai: taip, kaip ir 
kiti. Jis nepaklusnus, nesilaiko taisyklių ir gerais bei palankiais 
motyvais ir veiklomis galų gale siekia savo paties interesų. 

Apie šių knygų moralę apibendrintai būtų galima pasakyti taip: 


1. Meluoti, vogti, apgaudinėti ne tik priimtina, bet gali būti taip 

pat ir linksma. Tai yra veiksminga priemonė pasiekti pageidaujamam 
tikslui. 

2. Užsiėmimas astrologija, numerologija, burtininkyste ir magija 
gali būti toks jaudinantis, kad tai jau savaime pateisina jų 
praktikavimą. 

3. Nereikia labai rimtai žiūrėti į nepaklusnumą — gal tavęs 
nesučiups. 

4. Jeigu esi ypatingas, tu nusipelnei išsisukti nuo bausmės už 
blogą elgesį. 

5. Suaugusieji dažniausiai tau kliudo. 

6. Taisyklės yra tam, kad būtų laužomos. 

7. Kerštas yra priimtina elgesio forma. 

8. Žmonių pasaulis yra vertas paniekos, o kerėtojų ir burtininkų 
pasaulis idealizuojamas. 


Suprantama, kad vaikai ir jaunimas ryte ryja šias knygas. 
Vienuolikos metų mergaitė, paklausta, koks jos įspūdis, pasakė: „Aš 
mėgstu Harį, kadangi jis gali padaryti viską, ką tik nori.“ Tai yra 
daugelio vaikų troškimas daryti tai, ką nori ir išsilaisvinti iš tėvų 
autoriteto. Jie mato Harį Poterį kaip jų norų gynėją. Ir jeigu tam 
pritaria suaugusieji, tada tėvams dar sunkiau paaiškinti vaikams, kad 
žmogiškumas neleidžia daryti to, ko nori. 

Biblijos požiūriu magija ir okultizmas Dievui kelia pasibjau- 
rėjimą: „„...burtininkams, stabmeldžiams ir visiems melagiams skirta 
dalis ežere, kuris dega ugnimi ir siera; tai yra antroji mirtis“ (Apr 
21, 8). „Palaiminti, kurie išsiplauna savo drabužius, kad įgytų teisę į 
gyvybės medį ir galėtų įžengti pro vartus į miestą. O lauke lieka 
šunys, burtininkai, palaidūnai, žudikai, stabmeldžiai ir visi, kurie 
mėgsta melą ir jį daro“ (Apr 22, 14-15). 

Haris Poteris ir dabartinė milžiniška žaislų pasiūla turi vieną 
bendrą savybę: jie plačiai atveria vartus į naująją pasaulio tvarką; ir 
stulbina tai, kad daugybė tėvų, mokytojų bei auklėtojų, deja, net ir 
kunigų nepajėgia suprasti masinės indoktrinacijos pavojaus, kurį 
kelia šiuolaikinės technologijos. 


+ 1 — 
18 


VšĮ „Laetitia“ leidybinio projekto 
„Už Tradiciją“ knygos 


Marija Vinovska. MAKSIMILIJONO KOLBĖS 
PASLAPTIS (Biografija) 

Minkštas viršelis, 144 p. Kaina 16 Lt. 

Šv. Liudvikas Marija Grinjonas de Monforas. AUKSINĖ 


KNYGA 
Kietas viršelis, 324 p. Kaina 24 Lt. 


Knygų serija „BAŽNYČIOS MOKYMAS“ su garsiomis 
enciklikomis ir Bažnyčios Magisteriumo tekstais 

I knyga. Apie Bažnyčią 

Kietas viršelis, 180 p. Kaina 22 Lt. 

II knyga. Bažnyčia ir liberalizmas 

Kietas viršelis, 220 p. Kaina 21 Lt. 

III knyga. Apie Santuokos sakramentą ir auklėjimą 

Kietas viršelis, 239 p. Kaina 21 Lt. 


IV knyga. Modernizmas 
Kietas viršelis, 332 p. Kaina 25 Lt. 


Prel. dr. Feliksas Bartkus, kan. dr. Pijus Aleksa. DIEVAS 
IR ZMOGUS. Katalikų tikėjimo tiesos, dorovės reikalavimai ir 
priemonės sielai pašvęsti 

Kietas viršelis, 670 p. Kaina 55 Lt. 

TRADICINĖS IR NAUJOSIOS MIŠIOS 

1969 m. liturginės reformos problema (straipsnių rinkinys) 
Minkštas viršelis, 622 p. Kaina 20 Lt. 

Šveicarijos fondas „Už Gyvybę“. MIRJAM... KODĖL TU 


VERKI? Moterų kančios po aborto 
Minkštas viršelis, 184 p. Kaina 5 Lt. 


Šv. Vincentas Lerinietis. PRIMINIMAS 
Minkštas viršelis, 72 p. Kaina 5 Lt. 

Arkivysk. Marcel Lefebvre. ATVIRAS LAIŠKAS 


SUTRIKUSIEMS KATALIKAMS 
Minkštas viršelis, 160 p. Kaina 7 Lt. 


Kun. Juozas Lomanas. OUO VADIS, MODERNIOJI 
EUROPA? 
Minkštas viršelis, 336 p. Kaina 12 Lt. 


ROMA IR TRADICIJA. Šv. Pijaus X kunigų brolijos 
derybos su Vatikanu 2004 metais 
80 p. Kaina 3 Lt. 


Kun. Karl Stehlin. MILITIA IMMACULATAE 
32 p. Kaina 7 Lt. 


Tėvas Emanuelis TRAKTATAS APIE BAŽNYČIOS 
TARNYSTĘ 
Minkštas viršelis, 52 p. Kaina 2 Lt. 


AUKŠTYN ŠIRDIS. Katalikų maldos ir giesmės 
Net 900 puslapių ant plono popieriaus, kietas viršelis. Kaina 39 Lt. 


Jean Chapuiss KIEKVIENOS METŲ DIENOS 
APMĄSTYMAI 
Kietas viršelis, 575 p. Kaina 35 Lt. 


Numatoma išleisti 


Iki gruodžio mėnesio pasirodys penktoji serijos „BAŽNYČIOS 
MOKYMAS“ knyga 


„Švč. Mergelė Marija išganymo darbe“ 


Knygas siūlome įsigyti Šv. Kazimiero priorate, Birutės g. 1, Kaune. Galima 
užsakyti el. paštu prioratas(0fsspx.lt arba telefonu (837) 34 53 57. 

Liturginis kalendorius 
Rugsėjis 

1 d. Š- Šv. Egidijaus, abato, minėjimas; šv. Dvylikos Brolių, kank., minėjimas. 
Nekaltosios Marijos Širdies šeštadienis. 
2d.S- XIV sekmadienis po Sekminių — II klasė. 
3 d. Pr Šv. Pijus X, pop. ir išp. — III klasė. 
4d. A- Eilinė diena - IV klasė. 
5 d. T - Šv. Laurynas Justinijanis, vysk. ir išp. — III klasė. 
6d. K - Eilinė diena - IV klasė. Kunigų ketvirtadienis. 
7d. P - Eilinė diena - IV klasė. Švč. Jėzaus Širdies penktadienis. 
8 d. Š - Švč. M. Marijos Gimimas (Šilinė) — Lietuvoje I klasė; šv. Adrijono, 
kank., minėjimas. 
9d.S-— XV sekmadienis po Sekminių — II klasė. 
10 d. Pr- Šv. Mikalojus Tolentietis, išp. — III klasė. 
11 d. A- Eilinė diena - IV klasė; šv. Proto ir Hiacinto, kankinių, minėjimas. 
12 d. T - Švenčiausiasis Marijos Vardas — III klasė. 
13 d. K - Eilinė diena — IV klasė. 
14 d. P - Švč. Kryžiaus Išaukštinimas — II klasė. 
15 d. Š — Švč. M. Marijos Septyni skausmai (Marija Sopulingoji) — II klasė; 
šv. Nikomedo, kank., minėjimas. 
16 d. S- XVI sekmadienis po Sekminių — II klasė. 
17 d. Pr - Eilinė diena — IV klasė; šv. Pranciškaus, išp., šventųjų stigmų įspaudimo 
minėjimas (Pranciškaus Žaizdos). 
18 d. A- Šv. Juozapas Kupertinietis, išp. — III klasė. 
19 d. T - Rugsėjo metų ketvirčio diena — II klasė; šv. Januarijaus, vysk., ir draugų, 
kankinių, minėjimas. 
Patariamas pasninkas ir susilaikymas nuo mėsiškų valgių. 
20 d. K - Eilinė diena — IV klasė; šv. Eustachijaus ir draugų, kankinių, minėjimas. 
21 d. P - Šv. Matas, apaštalas ir evangelistas — II klasė; rugsėjo metų ketvirčio 
dienos minėjimas. 
Privalomas susilaikymas nuo mėsiškų valgių, patariamas pasninkas. 
22 d. Š — Rugsėjo metų ketvirčio diena — II klasė; šv. Tomo Vilanoviečio, vysk. ir 
išp., šv. Mauricijaus ir draugų, kankinių, minėjimas. 
Patariamas pasninkas ir susilaikymas nuo mėsiškų valgių. 
23d.S- XVII sekmadienis po Sekminių — II klasė. 
24 d. Pr - Išpirkimo Švč. M. Marijos minėjimas (Marija, Belaisvių Vaduotoja). 
25 d. A- Eilinė diena — IV klasė. 
26 d. T - Eilinė diena — IV klasė; šv. Kiprijono ir Justinos, merg., kankinių, min. 
27 d. K - Šv. Kozmas ir Damijonas, kank. — III klasė. 
28 d. P - Šv. kunigaikštis Vaclovas, kank. — III klasė. 
29 d. Š- Šv. Mykolo, arkangelo, bazilikos pašventinimas — I klasė. 
30 d. S- XVIII sekmadienis po Sekminių — II klasė. 

Spalis 


1 d. Pr- Eilinė diena — IV klasė; šv. Remigijaus, vysk. ir išp., minėjimas. 

2d. A- Šv. Angelai Sargai — III klasė. 

3 d. T - Šv. Kūdikėlio Jėzaus Teresė, merg. — III klasė. 

4 d. K - Šv. Pranciškus Asyžietis, išp. — III klasė. 

Kunigų ketvirtadienis. 

5 d. P - Eilinė diena — IV klasė; šv. Placido ir draugų, kank., minėjimas. 

Švč. Jėzaus Širdies penktadienis. 

6 d. Š- Šv. Brunonas, išp. — III klasė. 

Nekaltosios Marijos Širdies šeštadienis, 

7 d. S - XIX sekmadienis po Sekminių — II klasė; Švč. M. Marijos Rožančinės 
minėjimas. 

8 d. Pr — Šv. Brigita, našlė — III klasė; šv. Sergijaus, Bacho, Marcelino ir 
Apulėjaus, kankinių, minėjimas. 

9 d. A - Šv. Jonas Leonardis, išp. — III klasė; šv. Dionizo, vysk., Rustiko ir 
Eleuterijaus, kankinių, minėjimas. 

10 d. T - Šv. Pranciškus Borgijas, išp. — III klasė. 

11 d. K- Švč. M. Marijos Motinystė — II klasė. 

12 d. P - Eilinė diena — IV klasė. 

13 d. Š- Šv. karalius Edvardas, išp. — III klasė. 

14 d. S- XX sekmadienis po Sekminių — II klasė. 

15 d. Pr- Šv. Teresė Avilietė, merg. — III klasė. 

16 d. A- Šv. Jadvyga, našlė — III klasė. 

17 d. T - Šv. Margarita Marija Alakok, merg. — III klasė. 

18 d. K — Šv. Lukas, evangelistas — II klasė. 

19 d. P - Šv. Petras Alkantarietis, išp. — III klasė. 

20 d. Š - Šv. Jonas Kantijus, išp. — III klasė. 

21 d. S - XXI sekmadienis po Sekminių — II klasė. 

Pasaulio misijų diena. 

22 d. Pr- Eilinė diena — IV klasė. 

23 d. A- Šv. Antanas Marija Klaretas, vysk. ir išp. — III klasė. 

24 d. T - Šv. Rapolas, arkangelas — III klasė. 

25 d. K — Eilinė diena — IV klasė; šv. Krizanto ir Darijos, kankinių, minėjimas. 

26 d. P - Eilinė diena — IV klasė; šv. Evaristo, pop. ir kank. minėjimas. 

27 d. Š- Švč. M. Marijos šeštadienis — IV klasė. 

28 d. S - Mūsų Viešpats Jėzus Kristus Karalius — I klasė. XXII sekmadienio po 
Sekminių minėjimas. 

29 d. Pr - Eilinė diena — IV klasė. 

30 d. A- Eilinė diena — IV klasė. 

31 d. T - Eilinė diena — IV klasė. 

Pamaldų tvarka 


Kaunas 
Gailestingumo Motinos koplyčia 

Birutės g. 1, įėjimas iš Vaidoto g. (prie Panemunės troleibusų žiedo). 
Sekmadieniais: 

9.00 Švč. Sakramento adoracija. 

10.00 Giedotinės šv. Mišios, po jų —- katechezė. 
Šiokiadieniais: 

I- V 7.15 Šv. Mišios* / 17.45 Rožančius (IV 17.30 

Švč. Sakramento adoracija) / 18.30 Šv. Mišios. 
VI 8.00 Šv. Mišios. 


* Šių Mišių gali nebūti, prašome iš anksto pasiteirauti tel. 8-618— 
12953. 


Išpažintį galima atlikti iki Rožančiaus (vakarinių pamaldų), 
šeštadienį ir sekmadienį — iki rytinių šv. Mišių, taip pat kitu laiku, 
paprašius kunigo. 


Šiauliai 
Šv. Juozapo namai 


Tilvikų g. 12 


Sekmadieniais: 
16.30 Rožančius. 
17.00 Giedotinės šv. Mišios. 
Išpažintį galima atlikti iki 16.50 val. 


Ketvirtadieniais 18.30 Rožančius. 


Galima susitarti dėl kitų sakramentų, ligonių aplankymo ir katekizmo 
pamokų. Tel: 8-618—12953, 


Šv. Kazimiero prioratas 
Birutės g. 1, LT-45320 Kaunas 
Tel: (8-37) 345357 
Tel./Faksas: (8—37) 749563 
Mob.: 8-618-12953 
El. paštas: prioratas(a)fsspx.lt 
Interneto svetainė: www.fsspx.lt 
Mūsų sąskaitos AB „Citadele“ banke: 
Tėvo Damiano de Veusterio labdaros ir paramos fondas: 
a.s.: LT44 7290 0000 0170 0223 (aukoms) 
VšĮ „LAETITIA“: 
a. s.: LT71 7290 0000 0170 0222 (knygoms) 
Mūsų darbus remiate jūs. Dėkojame! 


